બેંગલુરુ: અમેરિકાની વેપાર નીતિ સહિત દુનિયાના વિવિધ દેશોમાં કામકાજમાં જોવા મળેલા ઘટાડાના પગલે સ્થાનિક આઇટી કંપનીઓ પર સીધી અસર જોવા મળી છે, પરંતુ મંદીની આ પરિસ્થિતિમાં પણ ઇન્ફોસિસ કંપનીએ ચાર સિનિયર એક્ઝિક્યુટિવ્સના સેલરી-પેકેજ પાછલા નાણાકીય વર્ષમાં ૫૦ ટકાનો વધારો થયો છે. કંપનીના ચીફ ઓપરેટિંગ ઓફિસર પ્રવીણ રાવના પગારમાં પણ વધારો કરાયો છે, જેને લઇને કંપનીના ફાઉન્ડરે એપ્રિલ મહિનામાં નારાજગી પણ વ્યક્ત કરી હતી.